లండన్: ఇయు నుంచి బ్రిటన్ తప్పుకునేందుకు రంగం సిద్ధమైంది. లిస్బెన్ ఒప్పందంలోని ఆర్టికల్ 50 కింద బ్రిటన్ ఇందుకోసం ఇయుకు లేఖ అందజేశారు. ప్రధాని థెరిసా మే రాసిన ఈ లేఖ బ్రసెల్స్లోని యూరోపియన్ కౌన్సిల్ ప్రెసిడెంట్ డోనాల్డ్ టస్క్కు చేరింది. దీంతో బ్రెగ్జిట్కు సంబంధించి అనుసరించాల్సిన విధి విధానాలపై త్వరలోనే ఇయు-బ్రిటన్ మధ్య చర్చలు ప్రారంభం కానున్నాయి. ఈ విధి విధానాలపై వచ్చే ఏడాది సెప్టెంబర్కల్లా చర్చలు ముగించి ఇయు దేశాల ఆమోదం పొందాల్సి ఉంది. ఈ ప్రక్రియ మొత్తం రెండేళ్లలో పూర్తికావాలి. విధి విధానాలపై అంగీకారం కుదరకపోతే మాత్రం ఇయు నుంచి బ్రిటన్ తప్పుకునేందుకు(బ్రెగ్జిట్) మరింత గడువు పడుతుంది. ప్రధాని థెరిసా మే ప్రభుత్వం మాత్రం ఈ ప్రక్రియ మొత్తాన్ని మార్చి 29, 2019లోపు పూర్తి చేయాలని భావిస్తోంది. బ్రెగ్జిట్తో బ్రిటన్ ఆర్థిక వ్యవస్థపై ఎంత లేదన్నా 5,000 కోట్ల పౌండ్ల (సుమారు రూ.4.09 లక్షల కోట్లు) భారం పడుతుందని అంచనా.
landan: iyu nunchi briton tappukunenduku rangam siddhamaindi. lisben oppandamloni artical 50 kinda briton indukosam iyuku lekha andajesaaru. pradhaani therisa mee raasina ee lekha braselsloni europian counsil president donald taskku cherindi. deentho breggitku sambandhinchi anusarinchaalsina vidhi vidhaanaalapai twaralone iyu-briton madhya charchalu praarambham kaanunnaayi. ee vidhi vidhaanaalapai vache edaadi septembercalla charchalu muginchi iyu deshaala aamodam pondalsi undi. ee prakriya mottam rendellalo puurtikaavaali. vidhi vidhaanaalapai angeekaaram kudarakapothe maatram iyu nunchi briton tappukunenduku(breggit) marinta gaduvu padutundi. pradhaani therisa mee prabhutvam maatram ee prakriya mottaanni marchi 29, 2019lopu puurti cheyalani bhaavistondi. breggitto briton aardhika vyavasthapai entha ledanna 5,000 kotla poundla (sumaru roo.4.09 lakshala kotlu) bharam padutundani anchana.